Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: 1997. évi CXLIV. törvény módosításáról*
Paragraph Index: 1546

9. Jelen Megállapodás nem érinti a Szerződő Felek Kormányai között Panamavárosban, 1993. január 22-én létrejött, a diplomata és szolgálati útlevelekre vonatkozó vízumkényszer eltörléséről szóló Megállapodás hatályát. Abban az esetben, ha a Panamai Köztársaság Kormánya kész elfogadni a fentiekben írt javaslatot, úgy jelen levél és a Panamai Köztársaság Kormányának egyetértését kifejező válaszlevele Kormányaink között Megállapodást képez, amely a levélváltást követő harmincadik napon lép hatályba. Kérem Excellenciás Uram, fogadja legőszintébb tiszteletemet!” A Panamai Fél 1998. év november hó 30. napján megküldött visszaigazolásának szövege megegyezik a Magyar Fél kezdeményező levelének szövegével.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes